Előterjesztés száma: **431/2016.**

**Sürgősségi indítvány: S/6**

**Sürgősség indoka: Sportcsarnok ajánlattételi felhívás soron kívüli megküldése, hogy engedélyezési tervdokumentáció készülhessen március 31-ig, melyet a TAO pályázat igénybevételéhez be kíván nyújtani a KT.**

**ELŐTERJESZTÉS**

a Képviselő-testület

**2016. november 23. napján tartandó ülésre**

|  |  |
| --- | --- |
| **Sürgősség tárgya:** | **Döntés a „Sportcsarnok” kivitelezéséhez szükséges tervezési és engedélyeztetési feladatok ellátása” tárgyú ajánlattételi eljárásról**  |
| **Előterjesztő:** | Bartos Sándor polgármester |  |
| **Készítette:** | Dr. Sugár Anita Jogi és Koordinációs osztályvezető |  |
| **Szakmai szempontból ellenőrizte:** | Dr. Finta Béla jegyző |  |
| **Jogi, törvényességi szempontból ellenőrizte:** | Dr. Finta Béla jegyző |  |
| **Pénzügyi, gazdasági szempontból ellenőrizte:** | Zámodics Péter Pénzügyi és Adóügyi osztályvezető |  |
| **Tárgyalja:** | - |
| **Egyeztetve, tájékoztatva:** | - |
| **Javasolt meghívott:** | - |
| **A határozati javaslat elfogadásához szükséges szavazattöbbség:** | 1. egyszerű szavazattöbbség
2. minősített szavazattöbbség
 |
| **Az előterjesztés zárt kezelését kérjük** | 1. igen
2. nem
 |

**Tisztelt Képviselő-testület!**

**I. Előzmények:**

Fót Város Önkormányzat Képviselő-testület a 389. sz. előterjesztés alapján hozott 447-450/2016. (X.26.) KT határozataiban elfogadta Fót Város sportéletére vonatkozó ötleteit, terveit. A képviselő-testület döntött városi sportcsarnok létesítéséről, amely kosárlabda és egyéb sportfunkciós célokat kiszolgál, valamint az ehhez szükséges kiszolgáló és szociális helyiségeket is biztosítja. A KT 280 millió forintot biztosít erre a 2017. évi költségvetési koncepcióban.

**II. A döntéshez szükséges információk, tájékoztatások:**

A sportcsarnok létesítésének helyszíni meghatározása érdekében a Képviselő-testület egyeztetést tartott, két lehetséges terület tekintetében szakhatóságtól előzetes állásfoglalást kért, melyet a képviselők az október 26-i KT ülés keretében megismertek, és a 447/2016. (X.26.) KT határozatban a 4020/77, 4020/78, 4020/80 és 4020/82 hrsz-ú területeket jelölte ki.

A sportcsarnok pályázati forrásból történő megvalósítása érdekében a TAO-II. által nyújtott lehetőséget is igénybe kíván venni.

A TAO pályázat határideje miatt szükséges, hogy a Sportcsarnok tervezésére mielőbb sor kerüljön, mivel az építési engedélyes terveknek 2017. április 31-ig be kell érkeznie a sportszövetséghez.

A sportcsarnokkal kapcsolatos előzetes egyeztetésekre a képviselők 2017. november 7-én, november 15-én, és november 21-én megbeszélést tartottak, valamint november 18-án a helyszínen megtekintették referenciaként az egri Városi Sportcsarnokot. **A helyszíni szemle tapasztalata alapján a képviselők a korábban elfogadott 447/2016. (X.26.) KT határozatának módosítási szándékát fejezte ki, így előterjesztésem Határozati javaslat – I. a módosított helyszínre tesz javaslatot.**

Az egyezető megbeszélések eredményeképp elkészült Fót Város Önkormányzata és a Fóti Közös Önkormányzati Hivatal Versenyszabályzata (157/2016. (IV.27.) KT. határozat) szerinti ajánlattételi felhívás és a megkötendő tervezői szerződés tervezete. *(1.sz.melléklet)*

Az előterjesztésben foglalt ajánlattételi eljáráshoz szükséges pénzügyi fedezet rendelkezésre áll a 447/2016. (X.26.) KT döntés alapján: a *Fót Városi Sportcsarnok kivitelezéséhez szükséges tervezési, engedélyeztetési és pályázati feladatok ellátására Fót Város Önkormányzat 2016. évi költségvetésének IV. számú módosításában, a behajtási eljárásokból ingatlan-szerzésre szánt kiadási előirányzatában*

* ***sportcsarnok vázlattervére bruttó 5.000 e Ft***
* ***sportcsarnok építési engedélyes tervére és kiviteli tervre bruttó 25.400 e Ft***

A fentiek alapján az alábbi határozati javaslatokat terjesztem a Tisztelt Képviselő-testület elé.

**III. Határozati javaslatok:**

**Határozati javaslat – I.**

**…../2016. (XI.23.) KT-határozat**

Fót Város Önkormányzat Képviselő-testülete úgy dönt, hogy a 447/2016. (X.26.) KT határozatának 3./ pontját az alábbiak szerint módosítja:

*„3./ A Képviselő-testület – bízva a TAO-II. pályázati lehetőségében – a multifunkcionális Városi Sportcsarnok létesítése céljára az Önkormányzat tulajdonában lévő 0250/94; 0250/9 és a 0250/96 hrsz.-ú ingatlanokat jelöli ki.”*

**Felelős:** Bartos Sándor polgármester

**Határidő**: 1./-2./ pont: azonnal

**…../2016. (XI.23.) KT-határozat**

1./ Fót Város Önkormányzat Képviselő-testülete úgy dönt, hogy **„Sportcsarnok” kivitelezéséhez szükséges tervezési és engedélyeztetési feladatok ellátása”** tárgyában versenyszabályzat szerinti beszerzési eljárást folytat le.

2./ Fót Város Önkormányzat Képviselő-testülete úgy dönt, hogy a 431/2016.sz. előterjesztés *1. számú mellékletében* szereplő ajánlattételi felhívást és szerződéstervezetet elfogadja és felhatalmazza a polgármestert az ajánlattételi felhívás aláírására.

3./ Fót Város Önkormányzat Képviselő-testülete úgy dönt, hogy 2./ pont szerinti ajánlattételi felhívást az alábbi gazdasági szereplők részére küldi meg:

1. *Good Work Gorup Kft. (1131 Budapest, Gyöngyösi u. 51/A. 1. em. 1.)*
2. *Antüvál Kft. (1135 Budapest, Tahi u. 79/B. pinceszint)*
3. *ConstructTeam Zrt. (1116 Budapest, Fehérvári út 126-128.)*

4./ Fót Város Önkormányzat Képviselő-testülete úgy dönt, hogy a beérkezett árajánlatok kiértékelését követően a nyertes személy a legjobb ár-érték arányt adó vállalkozó, melynek kiválasztására és a vállalkozói szerződés megkötésére felhatalmazza a polgármestert.

5./ Fót Város Önkormányzat Képviselő-testülete úgy dönt, hogy a 1./ pontban meghatározott beszerzési eljárás pénzügyi fedezetét az Önkormányzat 2016. évi költségvetés a Sportcsarnok tanulmányterv és engedélyeztetési terv kiadási előirányzat soráról biztosítja.

**Felelős:** Bartos Sándor polgármester

**Határidő**: 1./-2./ pont: azonnal; 3./pont: döntést követő 1 munkanapon belül, 4./pont: a beérkezett árajánlatok kiértékelését követő 1 munkanapon belül; 5./ pont: azonnal.

***Jogszabályi hivatkozás:***

* *Fót Város Önkormányzat Képviselő-testületének az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013.(III.20.) Önkormányzati rendelete 13. § (1) bekezdés.*
* *27/2015. (XII.17.) önkormányzati rendelet Fót Város Önkormányzat Szervezeti és Működési Szabályzatáról 67. § (minősített többség)*

***Az előterjesztés mellékletei:***

*1. sz. melléklet: Ajánlattételi felhívás*

*2. sz. melléklet: Tervezési szerződés tervezet*

*3. sz. melléklet: térképszelvény*